text: Spænding om borgmestervalg
  21 november 2010 kl. 09.33
  Det danske mindretals kandidat til overborgmesterposten i Flensborg kan vinde i dag.
  Der er to kandidater til det afgørende valg om borgmesterposten i Flensborg i dag:
  Det danske mindretals kandidat til overborgmesterposten Simon Faber - og den fælles kandidat fra CDU og de grønne, Elfi Heesch.
  Mindretallets parti SSW udgør den næststørste gruppe i byrådet i Flensborg, og socialdemokraterne støtter Faber.
  Resultatet er imidlertid uforudsigeligt. 
  Overborgmesteren i Flensborg er både kommunaldirektør og borgmester.
  Den nye mand eller kvinde på posten skal slås med et stort underskud i kommunekassen og en arbejdsløshed, der er mere end dobbelt så stor som i Sønderjylland, nemlig 11,9 procent.
  